**NAČRT OCENJEVANJA ZNANJA**

***INFORMATIKA***

Pripravil:

Mirko Pešec

Maribor, september 2019

### Načrt ocenjevanja znanja

Načrt ocenjevanja znanja temelji na Pravilniku o ocenjevanju v srednjih šolah, Šolskih pravilih ocenjevanja znanja II. gimnazije Maribor, Skupnih izhodiščih preverjanja in ocenjevanja znanja II. gimnazije Maribor, Skupna izhodišča preverjanja in ocenjevanja znanja pri predmetu informatika.

Skupna izhodišča preverjanja in ocenjevanja znanja pri predmetu informatika

* dijak pridobi predvidoma vsaj 1 ustno oceno:
	+ odgovarjanje na zastavljena teoretična vprašanja,
	+ razlaganje in zagovarjanje postopka izdelave predstavitve informacijske rešitve,
	+ utemeljevanje predstavitve informacijske rešitve
* pisno vrednotenje (v letošnjem šolskem letu ne predvidevam pisnega preizkusa znanja)
	+ pisno odgovarjanje na zastavljena vprašanja
* vrednotenje izdelka (informacijski problem)
	+ vrednotenje izdelave predstavitve rešitve izbranega informacijskega problema (vsak izdelek se posebej ocenjuje in zagovarja)
* točkovniki za posamezne izdelke so objavljeni na spletni strani predmeta informatike
* dijak je v prvem ocenjevalnem obdobju neocenjen, če nima vsaj ene ustne ocene
* dijak je v prvem ocenjevalnem obdobju nezadosten, če je po pravilniku izračunana ocena negativna
* dijak je ob koncu šolskega leta neocenjen, če ni oddal in zagovarjal vseh izdelkov v okviru reševanja informacijskega problema in opravlja dopolnilni izpit, ki obsega snov celega šolskega leta ([5. člen šolskih pravil ocenjevanja](https://docs.google.com/a/druga.si/document/d/1I5UUXpcn_NVpH34yIGB6xYBvQ4zAQi3wJONt9-Wt6rM/edit))
* dijak je ob koncu šolskega leta nezadosten, če je po pravilniku izračunana ocena negativna
* na izpitu dijak uporablja IKT (računalnik, prenosno napravo) in s pomočjo IKT prikaže in utemelji rešitev zastavljenega vprašanja (problema)
* vse ocene so enakovredne

Posebnosti učitelja Mirka Pešca pri ocenjevanju:

* ocenim samo to, kar je objavljeno in oddano tako, kot je zahtevano in je dosegljivo na samem zagovoru izdelka (dijak lahko na samem zagovoru odpre nalogo s programom, s katerim je nalogo naredil)
* naloga naj vsebuje elemente, ki so v navodilu navedeni (predpisani, zahtevani)
	+ odstopanja od navodil se upoštevajo pri ocenjevanju izdelka
* ne predvidevam dodatnih terminov za zagovore izdelkov (samo pri rednih urah po urniku)
* zagovori izdelkov potekajo pri rednih urah informatike
* če dijak manjka, ko ima napovedan zagovor izdelka, bo lahko zagovarjal nalogo šele, ko bodo na vrsti vsi dijaki, ki še niso imeli možnosti zagovora (še niso prišli na vrsto) in če ne bo moteno izvajanje pouka po predvidenem načrtu (če bo čas to dopuščal)
* če dijak ve, da bo manjkal v času zagovora izdelka, lahko odda izdelek po dogovoru s profesorjem tudi predčasno (roki za zagovore so objavljeni pravočasno)
* če dijak pisnega izdelka ne odda pravočasno v predpisanem roku, izgubi točke za načrtovanje dela in za sprotno delo
* v terminu, ko so zagovori izdelkov, ne odgovarjam na vprašanja v povezavi s snovjo (ne pomagam več, ker vsem ni mogoče pomagati in bi bilo zato nepravično do tistih, ki jim ne bi pomagal).

Sprejeti kriteriji veljajo za tekoče šolsko leto.

Vodja aktiva:

Mirko Pešec

Maribor, september 2019